กลุุ่่มไก่บวกทั่วหน้า รับงบฯ H1/59 พลิกมีกำไร
กลุ่มไก่บวกทั่วหน้า ณ เวลา 11.16 น. หุ้น CPF ราคาอยู่ที่ 32.50 บ. บวก 0.25 บ. หุ้น GFPT ราคาอยู่ที่ 14.90 บ. บวก 0.80 บ., หุ้น TFG ราคาอยู่ที่ 4.50 บ. บวก 0.66 บ. 
18 ส.ค. 2559

หุ้นในกลุ่มไก่ขยับขึ้นทั่วหน้า โดยเมื่อเวลา 11.16 น. หุ้นบริษัท เจริญโภคภัณฑ์อาหาร จำกัด (มหาชน) หรือ CPF ราคาอยู่ที่ 32.50 บ. บวก 0.25 บ. หรือ 0.78% มูลค่าซื้อขาย 592.23 ลบ. , หุ้นบริษัท จีเอฟพีที จำกัด (มหาชน) หรือ GFPT ราคาอยู่ที่ 14.90 บ. บวก 0.80 บ. หรือ 5.67% มูลค่าซื้อขาย 161.14 ลบ. , หุ้นบริษัท ไทยฟู้ดส์ กรุ๊ป จำกัด (มหาชน) TFG ราคาอยู่ที่ 4.50 บ. บวก 0.66 บ. หรือ 17.19% มูลค่าซื้อขาย 64.24 ลบ. 
ด้านบล.ฟินันเซีย ไซรัส ระบุในบทวิเคราะห์ฯว่า หุ้นกลุ่มไก่น่าสนใจแต่ต้องเลือกตัว ผลประกอบการหลักไม่รวมรายการพิเศษของกลุ่มไก่ ทั้ง บมจ.เจริญโภคภัณฑ์อาหาร (CPF), บมจ.จีเอฟพีที (GFPT), บมจ.ไทยฟู้ดส์ กรุ๊ป (TFG)) ใน H1/59 พลิกเป็นกำไรรวม 7.3 พันล้านบาท จาก H1/58 ที่ขาดทุน 492 ล้านบาท หลังราคาไก่ที่อยู่ในทิศทางขาขึ้น สอดคล้องกับราคาหุ้นที่ปรับขึ้นเฉลี่ย 99% จากปีก่อน
ทั้งนี้ แนวโน้มกำไร H2/59 จะดีขึ้นเพราะราคาไก่น่าจะยืนเหนือ 40 บาท/กก.ได้จนถึงสิ้นปี ขณะที่ราคาวัตถุดิบไม่ได้ขยับขึ้นมากนัก ตลาดส่งออกก็สดใส ญี่ปุ่นและมาเลเซียหันมานำเข้าไก่จากไทยเพิ่ม แทนไก่จากจีนที่มีปัญหาหวัดนก จึงคาดกำไรปกติทั้งปี +1,175% จากปีก่อน เป็น 1.6 หมื่นล้านบาท (H1/59 คิดเป็น 46%)
อย่างไรก็ตามคาดปีหน้าโตเพียง 11% จากปีก่อน (CPF +11.2%, GFPT +10.7%, TFG +8.2%) จากโอกาส Oversupply เพราะผู้ผลิตแทบทุกรายเริ่มขยายกำลังการผลิต
ปัจจุบัน PE ปี 60 ของกลุ่มไก่อยู่ที่ 13.6 เท่า ขยับขึ้นจากต้นปีที่อยู่ที่ 7.3 เท่า TFG (ราคาพื้นฐานปีหน้า 4 บาท) เสี่ยงสุดหากเกิด Oversupply เพราะมีสินค้า Value added น้อยมาก โดยชอบ CPF (ราคาพื้นฐานปีหน้า 38 บาท) มากสุด รองลงมา GFPT (ราคาพื้นฐาน 16 บาท)
 